รอลุ้นมติครม.แก้‘ภาษียาสูบ’เลิกเก็บซ้ำซ้อน
คลังชง ครม.วันนี้แก้กฎหมายเก็บภาษี “ยาเส้น” ซ้ำซ้อน
4 ธ.ค. 2555

คลังชง ครม.วันนี้แก้กฎหมายเก็บภาษี “ยาเส้น” ซ้ำซ้อน
การประชุมคณะรัฐมนตรี (ครม.) ในวันที่ 4 ธ.ค.นี้ กระทรวงการคลังจะเสนอให้ ครม.พิจารณาอนุมัติร่างกฎกระทรวงกำหนดอัตราค่าแสตมป์ยาสูบ พ.ศ. ... เพื่อแก้ปัญหาการจัดเก็บภาษีซ้ำซ้อนในอุตสาหกรรมยาเส้น และช่วยเหลือชาวไร่ผู้เพาะปลูกต้นยาสูบที่ทำยาเส้นจากใบยาที่ปลูกเอง
สาระสำคัญร่างกฎกระทรวงดังกล่าว 1.กำหนดให้ยาเส้นจัดเก็บภาษีอัตราตามมูลค่า 10% อัตราภาษีตามปริมาณ 0.01 บาทต่อหนึ่งกรัม เศษของหนึ่งกรัมให้นับเป็นหนึ่งกรัม 
2.กำหนดให้ยาเส้นที่ผู้เพาะปลูกต้นยาสูบทำจากใบยาที่ปลูกและหั่นเอง และได้ขายยาเส้นนั้นแก่ผู้ประกอบอุตสาหกรรมยาสูบ จัดเก็บภาษีอัตราตามมูลค่า 0% อัตราภาษีตามปริมาณ 0 บาทต่อ 1 กรัม เศษของ 1 กรัมให้นับเป็น 1 กรัม 
กระทรวงการคลังรายงานว่า จำเป็นต้องแก้ไข พ.ร.บ.ยาสูบ พ.ศ. 2509 ซึ่งกำหนดให้ผู้เพาะปลูกต้นยาสูบที่ทำยาเส้นจากใบยาที่ปลูกเองต้องเสียค่าแสตมป์ยาสูบหรือภาษี และเมื่อผู้ซื้อนำยาเส้นที่ได้ชำระภาษีแล้วดังกล่าวมาแบ่งบรรจุซองเพื่อจำหน่ายก็ต้องเสียค่าแสตมป์ยาสูบหรือภาษีอีกครั้งหนึ่ง จึงต้องปรับปรุงกฎกระทรวงดังกล่าว
ปัจจุบันมีเกษตรกรในภาคเหนือและภาคตะวันออกเฉียงเหนือรวม 30 จังหวัด ที่ปลูกยาสูบพันธุ์เวอร์จิเนีย พันธุ์เบอร์เลย์